פלישתיות
מה יגידו בגת על אהבתנו; שהתחילה כגדולה מכולן; שכבשה בסערה את מחשבותינו; מאיבן עד בלותן?; מה יגידו בגת על שתיקתנו; שעמדה שנים (ואיזה שנים!); מול חוקי הטבע: שגברה שקברה; תחתיה עצים ואבנים?; מה יגידו בגת על זמננו; שתם. שכבה.שחשך. שדמם. שאבד; שלא השאיר עקבות לא של אדם ולא של חיה; ולא של עב"ם?; מה יגידו בגת על שנֵינו; שהיינו אחד כמו אלוהים (ולא כל אלוהים!); שהיינו עצמֵנו רק זה בזו  שגמרנו בחוץ; ורחוק וקר (כמו כוכבים?); מה יגידו בגת על בנינו; שלא נולדו על רוחנו שלא קמה; (ולא נפלה?) על דברנו; שלא נעשה ולא נשמע  על שירנו?; מה יגידו בגת על שירנו; שנפל על חרבו באמצע השממה; (הנה כאן) שלא השאיר עקבות; לא של אדם ולא של חיה?; משוגע או מה?; 